Description: lav4e**РЕПУБЛИКА БЪЛГАРИЯ**

Министерство на земеделието и храните

Областна дирекция „Земеделие“- Пазарджик

**З А П О В Е Д**

**№ РД-04-32/06.03.2025 г.**

**Гр. Пазарджик**

На основание чл. 37в, ал. 16 от Закона за собствеността и ползването на земеделските земи /ЗСПЗЗ/, във връзка с чл. 37в, ал. 4 от ЗСПЗЗ и Заповед № РД-04-333/15.11.2024 г. на директора на ОД „Земеделие” гр. Пазарджик, след като разгледах: постъпилото заявление, чрез председателя на комисията по чл. 37в, ал. 1 от ЗСПЗЗ от ползвателя „ТАРА БИО“ ЕООД, участник в разпределението за ползване на масиви **за трайни насаждения** за стопанската 2024/2025 г., доклад от председателя на комисията по чл.37в, ал.1 ЗСПЗЗ, искане на Директора на Областна Дирекция ,,Земеделие“ Пазарджик до Председателя на Общински съвет Панагюрище и писмо изх. № ОС-01-245/28.02.2025 г. на председателя на Общински съвет Панагюрище, установих от фактическа и правна страна следното:

**І. ФАКТИЧЕСКА СТРАНА**

Заповедта на директора на областна дирекция „Земеделие” гр. Пазарджик № РД-04-333/15.11.2024 г. не е обжалвана по съдебен или административен ред и е влязла в сила. По силата на административният акт „ТАРА БИО“ ЕООД е участник в процедурата за създаване на масиви за ползване.

Горепосоченото юридическо лице е подало заявление по реда на чл.75б, ал.1, т.1 от ППЗССПЗ до председателя на комисията по чл.37в, ал.1 от ЗСПЗЗ за предоставяне на проектираните в плана за земеразделяне, полски пътища, които не са необходими за осигуряване на достъп до имотите. Спазвайки разпоредбата на чл.37в, ал.16 от ЗСПЗЗ директора на ОД ,,Земеделие“ Пазарджик е изпратил искане до председателят на Общински съвет Панагюрище за предоставяне на имотите - полски пътища, попадащи в масивите за ползване, по цена в размер на средното годишно рентно плащане за ниви за землището на с. Бъта, община Панагюрище.

В нормативно указания срок Общинският съвет не се е произнесъл с решение – потвърдено с писмо изх. № ОС-01-245/28.02.2025 г. на председателя на Общински съвет Панагюрище.

**ІІ. ПРАВНА СТРАНА**

Съгласно чл.37в, ал.16 от ЗСПЗЗ, когато в едномесечен срок от искането, общинският съвет не е приел решение, директорът на областната дирекция "Земеделие" определя със заповед цена на имотите - полски пътища, в размер на средното годишно рентно плащане за землището.

С оглед изложените фактически и правни доводи, на основание чл. 37в, ал. 16 от Закона за собствеността и ползването на земеделски земи:

**О П Р Е Д Е Л Я М:**

**I**. Цена на имотите полски пътища за стопанската 2024/2025 г., попадащи в масивите за ползване **за трайни насаждения** на ползвателите за землището на **с. Бъта**, **общ.Панагюрище**, представляваща средногодишното рентно плащане в размер на **19.00 лв/дка за трайни насаждения.**

**II**. Цената на имотите по ползватели е представена в приложение 1 – опис на полски пътища, общинска собственост, включени в масиви за ползване за стопанската 2024/2025 г. за землището на с. Бъта, общ. Панагюрище, обл. Пазарджик, неразделна част от настоящата заповед.

Съгласно разпоредбите на чл.37в, ал.17 от ЗСПЗЗ, ползвателите, на които са предоставени полските пътища, осигуряват достъп до имотите, декларирани и заявени за ползване в реални граници.

Дължимите суми за ползване на земите по чл.37в, ал.16 от ЗСПЗЗ за **землището на**  **с. Бъта**, **общ.Панагюрище** се заплащат от съответния ползвател по банкова сметка на Община Панагюрище, в едномесечен срок от издаването на настоящата заповед.

Заповедта да се обяви в сградата на кметството в **с. Бъта** и в сградата на Общинска служба по земеделие гр. Панагюрище.

Заповедта да се публикува на интернет-страниците на Община Панагюрище и на Областна Дирекция „Земеделие” гр. Пазарджик.

Настоящата заповед може да бъде обжалвана по реда на Административно-процесуалния кодекс – в 14-дневен срок от обявяването и, като обжалването не спира нейното изпълнение.

**Милена Вълчинова: /п/**

*Директор ОД „Земеделие“ – Пазарджик*

**Землище на БЪТА ЕКАТТЕ 07572**

**стопанска година 2024/2025**

**Доброволно споразумение вх. № ПО-09-807/22.8.2024 г. по чл.37в за трайни насаждения**

**ПОЛЗВАТЕЛИ по чл.37в, ал. 16 от ЗСПЗЗ – пътища**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Име на задължено лице за бели петна | ЕГН/ЕИК | Имот № | Собственик | Имот площ дка | Площ дка по чл. 37в, ал.16 | Дог./Зап. | НТП на масив | НТП на имота | СГРП лв./дка | Сума лв. |
| ТАРА БИО ЕООД | 201464500 | 24.402 | Община Панагюрище | 0.899 | 0.311 | НЕ | трайни нас. | Селски, горски път | 19.00 | 5.91 |
| ТАРА БИО ЕООД | 201464500 | 24.402 | Община Панагюрище | 0.899 | 0.313 | НЕ | трайни нас. | Селски, горски път | 19.00 | 5.95 |
| ТАРА БИО ЕООД | 201464500 | 24.403 | Община Панагюрище | 2.674 | 0.689 | НЕ | трайни нас. | Селски, горски път | 19.00 | 13.09 |
| ТАРА БИО ЕООД | 201464500 | 24.405 | Община Панагюрище | 0.426 | 0.316 | НЕ | трайни нас. | Селски, горски път | 19.00 | 6.00 |
| ТАРА БИО ЕООД | 201464500 | 24.407 | Община Панагюрище | 0.471 | 0.139 | НЕ | трайни нас. | Селски, горски път | 19.00 | 2.64 |
| ТАРА БИО ЕООД | 201464500 | 24.409 | Община Панагюрище | 0.197 | 0.191 | НЕ | трайни нас. | Селски, горски път | 19.00 | 3.63 |
| ТАРА БИО ЕООД | 201464500 | 24.412 | Община Панагюрище | 0.678 | 0.678 | НЕ | трайни нас. | Селски, горски път | 19.00 | 12.88 |
| ТАРА БИО ЕООД | 201464500 | 37.407 | Община Панагюрище | 0.651 | 0.264 | НЕ | трайни нас. | Селски, горски път | 19.00 | 5.02 |
| ТАРА БИО ЕООД | 201464500 | 200.155 | Община Панагюрище | 0.178 | 0.167 | НЕ | трайни нас. | Селски, горски път | 19.00 | 3.17 |
| **Общо за ползвателя** | **201464500** |  |  | **7.073** | **3.068** |  |  |  |  | **58.29** |